A nevem Filipe Toledo. Brazíliából származom.
Profi szörfös vagyok, a World Surf League tagja.
Filipe teljesen másképp
áll a hullámokhoz, mint a többiek.
Feszegeti a szörfözés hagyományos határait.
Toledo elrugaszkodik… Hatalmas!
Filipének minden adottsága megvan. Nagyokat fordul, gyors és erős.
És a levegőben is állati jó.
Mint egy máglya. Meggyújtod, és ég.
Újra a levegőben! Ilyen nincs!
Hihetetlen.
Filipe egyetlen problémája,
hogy néha, amikor nagy rajta a nyomás,
nem találja a gyufát, hogy meggyújtsa a máglyát.
Egész évben erre a nagy győzelemre készültem,
és egy futam dönt el mindent.
Filipét egy kicsit háttérbe szorították a saját honfitársai,
Gabriel Medina és Ítalo Ferreira.
Filipe volt a világbajnoki cím várományosa.
Aztán inkább Gabi.
Utána a semmiből megjelent Ítalo.
Sokat kell bizonyítanom,
különösen Gabriel és Ítalo ellen kell a győzelem.
Addig lesz másodhegedűs,
míg át nem lépi a saját árnyékát, és nem győz.
Ez biztos, hogy nyomasztja.
Eddig, ha közel kerültem a címhez,
valami soha nem stimmelt. Fejben nagyon nem voltam ott.
A profi szörfben óriási a tét.
Az életük minden területén el kell menniük a falig.
Nemcsak az ellenfeleikkel kell megküzdeni,
hanem az anyatermészettel is.
És önmagukat is le kell győzni.
Csak az a szörfös juthat csúcsra,
aki a három említett elemen felül tud emelkedni.
Filipének most kell bizonyítania.
El kell viselnem ezt a nyomást,
motivációvá alakítanom, és aztán készen állok.
Sikerek és kudarcok hullámain
Legyőzni a démonokat
ÉSZAKI PART
Mizu?
Nézd csak, ki van itt!
Minden rendben?
Igen, és veled? Minden rendben?
Ő Yasmin, a csajom.
Mizu?
Megyünk szörfözni egy kicsit?
Igen, haver.
Fogunk pár hullámot!
Csak egy szörfdeszka, és meg is vagyok.
Brazíliában sok tehetség van,
és amikor felnőttem, mindegyikük ellen szörföztem.
Gabriel, Ítalo, Patterson, Deivid.
Úgy 14-15 évesek lehettünk.
Egymás ellen szörföztünk amatőr versenyeken,
míg nem kvalifikáltuk magunkat a World Tourra.
És aztán újra találkoztunk, ami nagyon klassz.
Nézd!
Megnézzük?
Remek a viszonyom Filipével.
Jó arc, igazán szenvedélyes típus.
KÉTSZERES WSL-VILÁGBAJNOK
Ő jobban érzi ezt.
Mind szeretünk versenyezni. Szóval, még ha közel is állunk egymáshoz,
a vízben meg kell lennie a rivalizálásnak, mert a szörf önző sport.
Mindig a legjobb formánkat próbáljuk hozni minden versenyen, hogy a csúcsra érjünk.
A világbajnokság kifejezetten macsó környezet.
Iszonyú nagy a verseny,
és ha ezt agyban nem tudod feldolgozni,
akkor előnyhöz juttatod a versenytársadat.
SZAKÚJSÁGÍRÓ
Na, csapassuk!
Gabrielnek két címe van. Aztán itt van Ítalo is.
Be fogsz menni, igaz?
Egy kis túrára
a sziklákon.
Idén sok minden forog kockán.
CSENDES-ÓCEÁN
FÉRFI VILÁGBAJNOKSÁG 9/1
Oahuról jelentkezünk,
a Hydro Flask szponzorálta Billabong Pipe Mastersről.
Végre elkezdődik a Világbajnokság idei sorozata.
Az anyatermészet ellen megyünk.
Mindenre fel kell készülnünk.
Ma még 60 centis hullámok vannak,
holnap már 2,5 méteresek.
Először vagyok Hawaiin,
életemben nem láttam még ekkora hullámokat.
Csak néztem, és majd’ összeszartam magam.
Azt éreztem, hogy: „Ó, te jó ég!” Erre mindig emlékezni fogok.
1. KÖR
Az első hullámod mindig idegőrlő.
A körülmények nem ideálisak.
Nem könnyű errefelé szörfözni.
Fioravanti nagy sebességgel húz be.
Megcsinálja a gyakorlatot, meg is kapja az eddigi legmagasabb pontszámot.
Úgy tűnik, ezzel felpiszkálta Toledót.
Komoly bukta.
Ó, Istenem!
Soha ne vedd félvállról a csövet!
Bármit is gondolsz, nagyon erős.
Fioravanti még mindig vezet Toledo előtt.
VÉGEREDMÉNY
Ki fogunk futni az időből, Filipe Toledo nem tud nagyot menni.
A VILÁGBAJNOKSÁG ÁLLÁSA
Nyilvánvalóan jobb nyitányt akartam, de nem jött össze.
Az első ötbe akarok kerülni, hogy kvalifikáljam magam a WSL döntőjére.
Nagy a nyomás.
Filipe Toledo volt már a világbajnoki cím várományosa,
de a nagy hullámokon hagyományosan nem szerepel jól.
Az erősségem a nagy teljesítményű szörfözés.
A „nagy teljesítmény” a stílusunkra értendő.
Minden a fordulókról és a gyors landolásról szól.
Még sokat kell fejlődnöm a nagyobb hullámoknál.
Még nem ér fel ahhoz,
amit Ítalo és Gabriel csinál a nagyobb hullámokon.
Sajnos a szörfösök szemében ez nem elég.
Mit tehet azért, hogy ezt helyrehozza? Ez eléggé nyomasztja.
NYOLC HÉTTEL KÉSŐBB
KALIFORNIA
Amikor a Világkupán versenyzek, állandóan úton vagyok,
ami nagyon kimerítő tud lenni.
Szóval kész felüdülés otthon lenni két esemény között.
Brazíliából származom, de San Clementében élek,
ahol a WSL döntőjét rendezik.
Az apukám profi szörfös volt. Háromszoros brazil bajnok.
Ő inspirált, a szörfözés a vérében volt.
A nevem Ricardo Toledo. Filipe apja vagyok.
Már gyerekként azzal nyaggatott, hogy ő bizony profi szörfös lesz.
Mondtam neki: „Jól van, csináljuk!”
Családcentrikus vagyok. Imádom őket.
A szüleimet, a feleségemet, a gyerekeimet.
És most az „I”.
Ananda vagyok, Filipe Toledo felesége.
Különleges fickó.
Gyere apuhoz! Gyere csak! Mássz fel ide!
Az állandó utazás miatt állandóan távol van a családjától.
Ez a legnehezebb, főleg, hogy a gyerekek még olyan kicsik.
Nem voltam itt a születésüknél.
Ez nagyon fájt.
A szörfözés sokat kivesz az emberből. És a múltban én is küzdöttem ezzel.
Gyere apuhoz!
Hadd kérdezzek valamit!
Fog hiányozni apa?
Az elmúlt években szörföztem ugyan,
de közben végig másutt járt az agyam,
azon, ami körülöttem történt.
Nem tudtam igazán koncentrálni az életem egyetlen területén sem.
Mindent egyszerre akartam megoldani,
jóban lenni mindenkivel, tökéletesnek lenni mindenben,
de képtelen voltam kezelni a helyzetet.
Úgy döntöttünk, hogy ha Ausztráliába megy, én is megyek.
Hogy legyen valaki mellette,
aki lelki támaszt nyújt neki, és biztatást.
A gyerekeimet az apósoméknál hagyom.
Köszönöm, hogy vigyázol rájuk.
Ugyan már, szívesen!
Rendes leszel nagypapával és nagymamával?
Megígéred?
Erre mindig emlékezzetek! Tudom, hogy nem felejtitek el,
de éppen elhagyjátok a családotokat,
szóval legyen értelme!
Már hét éve csinálom.
Néha vágyom a normális életre.
Pihennék, szörföznék, hazajönnék.
De ez az én munkám.
Ebből fizetem a rezsit.
Az egész életemet erre tettem fel, és sok áldozatot hozok.
De ha nem győzöm le Gabrielt és Ítalót, akkor tényleg mindent tönkretehetek.
Jelenleg a legnagyobb ellenfele az elméje.
Ha higgadt marad, bárkit meg tud verni.
Menj, és húzd ezt be!
Vigyázzatok magatokra!
Sziasztok!
AUSZTRÁLIA INDIAI-ÓCEÁN - CSENDES-ÓCEÁN
HÁROM HÉTTEL KÉSŐBB
Csodás napra ébredtünk Új-Dél-Wales államban…
AUSZTRÁLIA
…a Szörf Világbajnokság második, newcastle-i állomásán.
FÉRFI VILÁGBAJNOKSÁG 9/2
Ma van a Corona szponzorálta
Rip Curl Newcastle Kupa döntője.
Kihűlt a kávé.
Iszom egy teát, attól jobban leszek.
Készítesz nekem is egyet?
Keményen kell küzdenem,
hogy bekerüljek az első ötbe, és mehessek a világbajnoki címért.
Pontokat akarok szerezni jó eredményekkel,
és próbálok feljebb lépni a ranglistán.
A világbajnoki cím lenne
a következő nagy lépés a karrierjében.
Filipének volt már esélye a győzelemre, de nem jött össze neki.
EGYKORI HÁROMSZOROS WSL-VILÁGBAJNOK
Ki tudja vajon zárni a fejéből?
Vagy összeroppan a nyomás alatt?
Minden attól függ, melyik Filipét látjuk majd.
Ő érezhetően más, érzelmesebb versenyző,
nincs meg benne az a gyilkos ösztön,
ami például Ítalo Ferreirára jellemző.
Nagyon ideges vagyok. Az elődöntőben van.
Ő és Ítalo is.
Ítalo csodálatos sportoló.
JELENLEGI WSL-VILÁGBAJNOK
Küzd a céljaiért, és mindent megtesz a győzelemért.
Úgy áll neki minden versenynapnak, hogy:
„Eggyé kell válni a tengerrel, hogy jó eredményt érj el.”
Az embernek 30 perce van, hogy kihozza magából a maximumot.
ELŐDÖNTŐ
Hömpölyögnek a hullámok.
Ítalo, a regnáló világbajnok következik, Filipe ellen.
Kizárt, hogy unatkozzunk.
Gyerünk! Sok energiát küldök neked, szerelmem!
Nagyon sok energiát küldök most neked!
Filipe hihetetlenül jól indít,
valóban a világ egyik leggyorsabb szörföse.
Gyerünk! Ez az!
A hullám gyönyörű volt!
Toledo jól rajtolt, és vezet Ítalo előtt.
Ferreira hátulról száguld előre.
Toledo végignézheti, a szeme előtt zajlik minden.
Ítalo biztosan nyerte az utolsó összecsapást.
Vajon mi lesz a vége? Ítalo vagy Filipe találkozik Medinával a fináléban?
Ajaj, kezdünk.
Ítalo gyors hullámot fogott ki.
Íme, a forduló, amiről híres. És megcsinálja!
Mintha légi bemutatót tartana! Ennél jobbat el sem tudok képzelni.
Szűken vett, teljes forduló! Atyaúristen, Ferreira őrületbe kergeti a szurkolókat!
Hihetetlen látvány.
Nem hiszem el!
Filipe keresi a választ.
Érzed a nyomást a versenybírók,
a szponzorok, a család, a barátaid és a rajongók felől.
Ha nem tudom kezelni, kihat rám a vízben.
Nagyon, nagyon aggódom.
Ha veszít, nehéz lesz feldolgoznia.
Nem bírom tovább nézni.
Nagyon ideges vagyok.
Toledo nagyon jó a levegőben,
de nem támadja elég agresszíven a bajnokot.
Egyelőre nincs válasza Ítalo ellen.
Filipe Toledónak el fog fogyni az ideje.
VÉGEREDMÉNY
Újabb Ítalo-Medina döntő lesz.
Nagy tapsot kérünk
Filipe Toledónak!
BIZTONSÁGI SZOLGÁLAT
A vereség nagy szívás. Rendesen fáj.
Túl sokszor sírtam már.
Megnyerhettem volna azt a futamot Ítalo ellen.
Majdnem sikerült. Esküszöm!
Nyerhettél volna.
Odatettem magam.
De ugyanakkor a lelkem mélyén éreztem,
hogy van valami, ami miatt kétkedni kezdtem magamban.
Igyekeztem leküzdeni.
Ha nem figyelsz oda a mentális egészségedre,
év végére kikészíted magad.
Tudom, volt már rá példa.
Megsérült a hátam.
Állni alig tudtam a deszkámon.
Ez volt valószínűleg a kiváltó ok nálam.
Mert nem voltam igazán boldog.
Valójában, bár soha nem diagnosztizáltak,
depressziós voltam.
És nagyon mély gödörben voltam.
Nem akartam szörfözni. Nem volt bennem tűz.
- Filipe Toledo! - Kemény idők voltak.
Magánélet, érted… Mindenféle dolgok történtek.
És én…
Mentálisan nagyon kemény év volt.
És, hát… ez…
Profi szörfösként képtelen voltam 100%-ot nyújtani.
És ha nem voltam 100%-ig jó szörfösként,
nem voltam 100%-ig jó apaként, férjként és gyermekként sem.
Az életem minden területén kudarcot vallottam.
Először nem beszéltem senkivel,
aztán elkezdtem megnyílni Anandának.
És ő tényleg mellettem volt, és sokat segített.
Egy nap kibökte, hogy nem boldog.
Megyek szörfözni, akarsz velünk jönni?
Nagyon aggódtam.
Nagyon nehéz volt rájönnöm, mi történik vele.
Nem tudtam, hogy mit tegyek, de segíteni akartam neki.
Az utazás rém magányos tud lenni.
Mindig távol van a családjától.
Szeretlek.
Én is szeretlek, morcos.
Szeret a legjobb lenni.
És néha nagyobb terhet vesz a vállára, mint amekkorát elbír.
Néha nyersz, máskor buksz. Ezt el kell fogadni.
Ha buksz, úgy érzed, vesztes vagy.
Távol van a családjától, ami rátesz egy lapáttal,
és egyre inkább úgy érzi, nem bírja.
Az elmúlt két évben sok hullámvölgyem volt.
Nem volt könnyű. Felkerestem egy szakembert, aki segített.
És idén már úgy érzem, hogy a tervem atombiztos,
tudom, mit kell tennem, és azt is, hogyan tartsam kordában az érzelmeimet.
A legrosszabb rémálmom, hogy akkor omlik össze,
amikor nem leszek ott, hogy segítsek neki.
Velem volt a feleségem, akivel megbeszélhettem.
Így könnyebb volt, mert akkoriban nagyon kivoltam.
EGY HÉTTEL KÉSŐBB
Egy hónapja vagyok Ausztráliában,
még soha nem voltam ilyen sokáig távol a gyerekeimtől.
Nézze, milyen rendetlenséget csinált, Miss Ananda!
Kiesett a Mesterszakácsból!
Mindennap FaceTime-olunk velük,
így kevésbé érezzük magunkat pocsék szülőknek.
Nézd, apa!
Hé, szerelmem! Nézd, mit csinált apa!
De vissza kell mennem hozzájuk.
Anya három nap múlva otthon lesz!
Alig várom már!
Szia, szerelmem!
De ilyenkor eszembe jut, hogy a férjem nem lesz ott.
Itt marad, és remekül fog versenyezni.
Még nem mutatta meg, mire képes.
Azta!
Ananda tényleg elképesztő volt.
INDULÁSI OLDAL
Támogat engem, segít és jól szórakozik.
Mindig igyekszik a dolgok jó oldalát nézni.
Nehezen birkózom meg azzal az érzéssel, hogy hiányzik a család.
Jobban akarok koncentrálni,
de belefáradtam már az utazásba, és csak otthon akarok lenni.
Szia, szerelmem! Visszaérkeztem a házba.
Nagyon hiányzol. Alig várom, hogy vége legyen!
Szeretlek. Bármire szükséged van, én itt vagyok. Puszi, édesem.
Szörfvilágbajnoknak lenni az egyik legnehezebb a sportvilágban.
Nagy a nyomás, állandó az idegeskedés és a rivalizálás. Nagyok az elvárások.
Filipe mindig pozitívnak, optimistának tűnik.
EGYKORI WSL-SZÖRFÖS
De nyilvánvalóan nagy nyomás alatt van.
Nagyon nehéz lecsendesíteni az idegeket és megfelelni az elvárásoknak.
EGY HÉTTEL KÉSŐBB
Ha szükséged van valamire, hívj nyugodtan! Puszi, szia!
Miután Ananda elment, már csak a fiúkkal lógtam.
Eddig nem beszéltem az érzéseimről nekik.
Valahogy túl kínos volt. De ők ettől még tudták.
És úgy voltak vele,
hogy ha szükségem van rájuk, szóljak nyugodtan.
Legénylakáshoz képest tök nagy rend van, haver.
Megnyugtató a tudat, hogy számíthatok valakire.
Ettől jobban érzem magam. Szinte egy család vagyunk.
Sajt.
Hát ez itt?
Szükségünk volt egymásra,
és amikor három hónapig távol vagyunk otthonról…
Minél több időt tudunk együtt tölteni, annál könnyebb lesz.
Ezt a videót kapd ki!
Amikor versenyzünk, vannak, akik nagyon tudnak koncentrálni,
és nem igénylik a társaságot.
Gabriel eléggé… érted, ilyen.
Néha Ítalo is.
Én egy kicsit más vagyok. Imádok emberek közt lenni.
Mosolyognak, jól érzik magukat, és ez eltereli a figyelmemet a nyomásról.
Most én jövök. Kijátszom ezt a kártyát,
és bemondom az Unót, mert csak egy kártyám maradt.
Ne már haver! Ez tök szabálytalan!
Mintha testvérek lennénk.
Istenigazából csak ilyenkor tudom magamat adni.
Tökre el tudom engedni magam.
Miért ezzel a színnel kell kezdeni?
Véletlenszerű volt, tesó?
Én is segíteni akarok az embereknek.
Ezt mindenki tudja rólam.
Minden barátom. Ha kell valaki, aki meghallgatja őket, itt vagyok.
Ezt kapd ki!
Szívás, kisfiam!
Amikor jól érzem magam, akkor a szörf is remekül megy.
AUSZTRÁLIA INDIAI-ÓCEÁN
NYUGAT-AUSZTRÁLIA
Elég masszív hullámok jönnek.
Ez a nap kajakra veszélyes lehet…
WSL-VERSENYIGAZGATÓ
…mert kibillenti az embert a komfortzónájából.
Ilyen nagy hullámokon még sosem szörföztünk itt.
A WSL-VILÁGBAJNOKSÁG ÁLLÁSA
A világbajnoki cím várományosának egyértelműen Ítalót és Gabrielt tekintem.
Filipe könnyen kieshet.
A nagy hullámokon nem nyújt elég jó teljesítményt.
WSL-VILÁGBAJNOKSÁG
Érdekes lenne látni egy hullámverést itt, mert az elől nem lehet elbújni.
FÉRFI VILÁGBAJNOKSÁG 9/4
Üdv a Corona szponzorálta Boost Mobile Margaret River Prón!
Döntőket rendeznek a Main Breaknél.
A körülmények jók, a versenyzőknek lesz helyük bőven.
Itt nagyon karakterisztikusak a hullámok.
VERSENYBÍRÓI IRODA
Erőteljesek és sebesek, egyes szörfösöknek kifejezetten fekszenek.
WSL-FŐBÍRÓ
Ez az erő és ez a sebesség a fő jellegzetességük.
Nagy, sőt, óriási fordulókat kell végrehajtaniuk ahhoz,
hogy igazán magas pontszámokat kapjanak.
A végére is maradt nagy durranás.
NEGYEDDÖNTŐ
Margaret Rivernél a hullámok nagyok. Oda kell tennem magam.
Ítalo nagyon jól fog menni.
A fickó egy rohadt gép. Tudja, hogy kell ezt kezelni.
A két versenyző nem először
feszül egymásnak.
Nehéz verseny számomra, de nagyon kell a győzelem.
Megteszek mindent, amit tudok.
Ítalo, felfelé a hullámon.
Óriási fonáksiklás!
Ez hihetetlen volt.
Mindjárt kiderül, mi van Toledo tarsolyában.
Ez a hullám nemigen jön be neki.
Ez egy nyolcpontos siklás Ítalótól.
Úgy gondolom, hogy a körülmények inkább Ítalónak kedveznek.
Toledo a nyomában.
Rendesen belefordul a mozdulatba.
Fej fej mellett haladnak hullámról hullámra,
és óriási műsort rendeznek a kedvünkért.
- Ez trükkös. - Tudjuk.
Úgy tűnik, fejben minden a helyén van.
Rendkívül szoros futam.
A fordulók dönthetnek, így a versenybírók
alaposan megvizsgálják őket.
Ítalo ilyesmivel még nem találkozott.
Ez a verseny teljesen más, mint a többi.
Erősebbnek érzem magam, és magamba szívom a pozitív energiát.
Aztán mindent egy lapra teszek fel.
Toledo nem adja fel, és visszavág Ítalónak.
Nagy első forduló.
Gyönyörű kanyarral indítja a menetet.
Rém erős.
Az első fordulója csúcs volt, igencsak a legjobb, amit eddig láttunk.
Kifejezetten erős.
Az eddigi legjobb menete. Át is vette a vezetést.
VÉGEREDMÉNY
Filipe Toledo csattanós választ adott a kétkedőknek.
Toledo tempósan halad a döntő felé.
Az, hogy legyőztem Ítalót, az aktuális világbajnokot,
nagy dolog számomra.
Kiélvezem a pillanatot, és egyre magabiztosabb leszek.
Nagyon hiányzik a család, de nincs mit tenni.
Értük teszem.
Az utolsó fordulóban vagyunk.
Jordy Smith Filipe Toledo ellen.
Micsoda show várható!
A tabella hetedik és nyolcadik helyezettje küzd meg.
Aki viszont most nyer, automatikusan a harmadik helyre ugrik.
Toledo megint erőből nyomja.
Mintha haragudna arra a hullámra.
Most Jordy. Jól beleáll.
Az időzítése picit elcsúszott.
Toledo jóval agresszívebben versenyez, mint szokott.
Minden kanyarban egyre erősebben nyomja.
Nagyon király a csúcsformában levő Filipét versenyezni látni.
Az önbizalma egyre csak épül.
Az érzelmek kezdenek előjönni. Most nem színészkedik.
Kevesebb mint egy perc van hátra.
Esélyes, hogy megnyeri ezt a döntőt.
Jordy Smith nagyot bukik a hullám tetejéről.
Ezzel a brazil be is húzta a döntőt!
VÉGEREDMÉNY
Jó beugrás Filipe számára: ez egy kilencpontos menet.
Igen!
Büszke lehetsz a trófeára. A családodnak ajánlod?
Megígértem a kis Koának és Mahinának, hogy hazaviszem.
És, hát, ígéret szép szó… Köszönöm szépen.
Vegyes érzelmeim voltak.
Szerelmem!
Nagy boldogság,
ugyanakkor nagyon messze voltam,
és csak a családomra tudtam gondolni.
Nagyon hiányoztak.
Megígértem, hogy hazaviszem a trófeát, ugye?
Ez adta meg a motivációt.
Ők hajtottak előre minden áldott nap.
Szeretlek titeket! Nagyon szeretlek titeket!
Szeretlek benneteket!
Ez a győzelem átírta a gondolkodásmódomat.
Elég önbizalmat adott ahhoz, hogy folytassam az évet.
Nem erőltettem semmit. Egyszerűen csak önmagam voltam.
És azt hiszem, ezért értem el ilyen remek eredményt.
WSL-VILÁGBAJNOKSÁG ÁLLÁSA
CSENDES-ÓCEÁN
ÖT HÉTTEL KÉSŐBB
KALIFORNIA, AMERIKAI EGYESÜLT ÁLLAMOK
Annyira jó, hogy újra itthon van Kaliforniában!
Már sokkal nyugodtabbnak érzem.
Ott, ott, nézd!
Sikerült őket összeszednem.
Az egész családot. És még néhány barátot is.
Hajrá, tesó!
Hosszú ideig távol volt otthonról,
szóval mindannyian örülünk, hogy itt lehetünk és támogathatjuk.
Szia!
Szörfös sérülése is van, apa.
Megsérültél?
Nézd csak ezt a szörfös sérülést!
Ez pont olyan, mint apa háta volt, ugye?
Az nagyon régen volt?
Akkor minden rendben?
Filipe az elmúlt évben megnyílt a srácok előtt a depressziójáról.
Most, hogy ezen túl van,
a többiek neki öntik ki a szívüket.
Nagyon büszke vagyok rá,
mert segíthet másoknak, akik hasonlón mennek keresztül.
Érzékeny lélek, ez nyilvánvaló.
A Surf Ranch olyan, mintha az otthonom lenne.
Élvezni fogom. Szórakozni fogok, nem gondolom túl.
FÉRFI VILÁGBAJNOKSÁG 9/6
Üdv a kaliforniai Lemoore-ban,
a Jeep Surf Ranch Pro versenyen!
Ketten maradtak a döntőre, Filipe Toledo és Gabriel Medina.
Medina célja, hogy veretlen maradjon a Surf Ranchen,
és az idei harmadik győzelmére hajt.
Gabriel őrült versenyző…
SZAKÚJSÁGÍRÓ
…talán az egyik legtaktikusabb, akit valaha is láttunk.
Fantasztikus év áll mögötte.
De épp ezért van óriási céltábla a hátán.
Mindenki akar tőled valamit.
Nyugi van! Érinthetetlen vagyok.
Egyértelműen Gabrielt kell legyőzni.
Ő szuper veszélyes.
Kétségtelenül az egyik legjobb a mezőnyben.
Nagyon össze kell szednem magamat. Nem hibázhatok.
Ha 110%-ot hozok, benne leszek az első ötben.
Teljes nyugalom.
Igen, igen.
Emlékezz a kis játékra!
Felejtsd el a bajnokságot, felejtsd el, mi történik!
Tök nyugodt vagyok. Itt van a családom.
Ők motiválnak,
ők adnak önbizalmat, miattuk hajtok a versenyen.
Adj egy puszit apának!
Te már voltál bent!
- Ja, de megyek megint. - Minek?
Isten áldjon, fiam! Ne stresszeld túl, de tedd oda magad!
A Surf Ranchen van az egyetlen mesterséges hullám a WSL-en.
Tökéletes hullám.
Úgy generálják, hogy a versenyzők
a maximumot hozhassák ki magukból, több szakaszán is.
Így persze mi, a versenybírók is
szuper kritikusak lehetünk a teljesítményüket illetően.
VERSENYBÍRÓI IRODA
A Surf Ranchen tíz pontot csak hibátlan teljesítményre adunk.
Négypercenként jön egy tökéletes hullám.
A hullám iszonyú gyors. Nem is kell stratégián gondolkodnom.
Nem kell gondolkodnom az elsőbbségen.
És nem kell gondolnom az anyatermészetre,
hogy a hullám jön-e felém, vagy sem.
Magaddal, az elméddel kell megküzdened.
DÖNTŐ
Toledo behajol a szekciókba…
ELSŐ HULLÁM
…és ugyan nyugodtnak tűnik, de rém gyorsan halad.
Szívét-lelkét beleadja a futamba.
Gabriel Medina nem is figyelt.
Toledo az utolsó hullámán.
MÁSODIK HULLÁM
Igyekszik olyan előnyre szert tenni, hogy Medina ne foghassa be.
Látják, mennyire egyszerű ez a sport?
Filipe Toledo, te vagy az én hősöm.
Azta!
Igen! Hú! Azta!
A LEGJOBB KÉT PONTSZÁM TOLEDO: 9.67 8.27 17.94
Miután nagy pontszámmal zártam a két körömet,
volt egy olyan érzésem, hogy most meglesz. De persze majd meglátjuk.
Gabriel Medina elrajtol.
ELSŐ HULLÁM
Medina láthatóan odateszi magát, nagyon akarja a győzelmet.
Kicsit megborul!
Igyekszik váltani és megmenteni legalább egy pontot.
És Medina megcsinálja! Kész csoda, amit itt művelt.
Most dől el minden.
MÁSODIK HULLÁM
Nagyot kell villantania, az viszont rizikós.
A laposról ment fel a levegőbe egy nagy trükkért.
Leérkezik, és ennyi volt!
VÉGEREDMÉNY
Amikor nyertem, mindenki eljött.
Apa is, a feleségem is.
Megosztani velük ezt a pillanatot, ezt az érzést, felbecsülhetetlen.
Remélem, hogy sok ilyenben lesz még részünk.
Az biztos, hogy nagyon büszke vagyok rá, mert óriási volt. Állati jót ment.
Gabriel két egymást követő évben legyőzött itt,
szóval nagyon jó érzés, hogy idén én nyertem.
Mindegy, hogy Gabriel vagy Ítalo,
mindig megpróbáljuk legyőzni egymást.
De amikor veszítünk, rengeteg érzelem szabadul fel bennünk.
Győztes csak egy lehet, és ez a nap az én napom volt.
Ez óriási dolog számomra.
Azután, ami az életemben történt, az elmúlt néhány év igazán őrületes volt.
Elképesztő, hogy bizonyíthattam magamnak, hogy igenis, tudok a legjobb is lenni.
WSL-VILÁGBAJNOKSÁG ÁLLÁSA
Filipe nagyon sokat fejlődött.
Mostanában sokkal kiegyensúlyozottabbnak tűnik.
Legyőzte Ítalót Margaret Riverben,
valóban hatalmas hullámokon.
Aztán megnyerte a Surf Ranch-i versenyt az addig domináns Gabi ellen.
Filipe idei éve valóban másképp alakul.
Azzal, hogy bekerült az első ötbe,
Filipének komoly esélye van a világbajnoki címre is.
Hol a napszemüveg? Elvesztetted?
Ez nagyon gyér!
Nagyon elegáns!
Elveszíthet egy bajnokságot, de a napszemüveget nem!
A KÖVETKEZŐ RÉSZBEN
Stephanie Gilmore hétszeres világbajnok.
Változik a sportág megítélése.
Fizikálisan felkészültebb szörfösök léptek porondra.
Steph-nek ez kihívást jelent.
A karrierjéért harcol.
Valahogy nyernem kell.
A feliratot fordította: Varga Attila